Watch Online Hope Aur Hum 2018 Full Hindi Movie Free Download HD 720P ESubs
Hope Aur Hum (2018) 750MB 720P HDRip Hindi Movie ESubs Oupa en Ouma sit | Xplorio Gansbaai
Oupa en Ouma sit
“Oupa en Ouma sit op die stoep, oupa gee ‘n harde roep, ouma vra wat makeer, oupa sê hier kom die kleingoed!” Dit was weer tyd vir De Kleine Gansies Kleuterskool se jaarlikse Oupa-en-Ouma dag in die Pretoriussaal.
Die opkoms was uitstekend en Lanita Marais het die verwelkomings hanteer. “Ek het die kleuters bietjie uitgevra oor oupas en oumas,” het Lanita gesê. “Daarna het ek tot die slotsom gekom dat kleinkinders gevoer word, bederf word en net lekker dinge saam met die oupas en oumas doen.” Sy het na ‘n paar voorbeelde verwys: “Ek en oupa vang vis, ek vang kabeljoue en oupa vang klein great white sharks”; “Ek en ouma hoela-hoop”; “Ons speel polisie - en ouma is die koningin”; “Ons eet koek en kry lekkers en kry speelgoed”; “Hulle maak vir my pap”.
Daarna het Lanita bietjie agtergrond verskaf oor wat alles by die kleutersool gedoen word, asook inligting oor hulle werkswyses met die kleingoed. Soos gebruiklik is kostelike items deur die kleingoed opgevoer - 25 in totaal en net soos hulle alleen dit kan doen.
Enkele voorbeelde is Wielie, wielie walie; Roly Poly; Visvang vir Jesus; Hasie in die holte; Ek is lief vir jou; Snork en Snuiwe. Lanita het die volgende bedankings gerig: Elsie Swart en Riaana Swart (spyseniering, waarvoor vele positiewe kommentaar ontvang is), Stella Burger (sjokolade), Maggie (skottelgoed), die koster, Marius le Roux (gereed kry van saal), Stephanie Groenewald (fudge), personeel en alle betrokkenes wat by die reëlings betrokke was.
Vir navrae en/of ondersteuning van De Kleine Gansies Kleuterskool, kan Lanita Marais by 083-652-1965 geskakel word.